stanford-oval/wikipedia huggingface dataset:
เซ็กซ์ทัวร์เด็ก
การตอบสนองทั่วโลก

ในปีที่ผ่าน ๆ มา มีการดำเนินคดีเกี่ยวกับทัวร์เซ็กซ์เด็กเพิ่มขึ้น
มีประเทศอย่างน้อย 38 ประเทศที่มีกฎหมายนอกอาณาเขตที่สามารถให้ดำเนินคดีประชาชนของตน โดยเฉพาะในเรื่องการทารุณเด็กทางเพศที่ทำเมื่ออยู่นอกประเทศ
และก็มีอีก 31 ประเทศอื่นอีกที่มีกฎหมายนอกอาณาเขต ที่สามารถให้ดำเนินคดีสำหรับอาชญากรรมที่ทำระหว่างทัวร์เซ็กซ์
เพื่อตอบสนองต่อปัญหานี้ องค์การนอกภาครัฐ อุตสาหกรรมท่องเที่ยว และรัฐบาลต่าง ๆ ได้เริ่มที่จะแก้ปัญหานี้
องค์การท่องเที่ยวแห่งโลก (World Tourism Organization) ได้ตั้งคณะทำงานเฉพาะกิจเพื่อแก้ปัญหานี้
และองค์การการค้าโลก, องค์การต่อต้านการฉวยประโยชน์จากเด็ก ECPAT, และกลุ่มจัดการท่องเที่ยวในยุโรปเหนือได้ตั้ง “จรรยาบรรณเพื่อป้องกันเด็กจากการฉวยประโยชน์ทางเพศในการเดินทางและการท่องเที่ยว (Code of Conduct for the protection of children from sexual exploitation in travel and tourism)" ขึ้นในปี 2539
โดยเดือนเมษายน 2556 มีบริษัททราเวลเอเจนซี่กว่า 1,200 บริษัทใน 40 ประเทศที่ได้ลงนามใช้จรรยาบรรณชุดนี้
การบังคับใช้กฎหมาย

หน่วยตรวจคนเข้าเมืองและศุลกากรของสหรัฐ (ICE) มีหน้าที่สืบสวนและจับกุมคนใช้บริการเซ็กซ์ทัวร์เด็ก ในปี 2546 ICE ได้ปฏิบัติการจับกุมผู้ทารุณเด็กทางเพศกว่า 11,000 คนรวมทั้ง 1,100 คนนอกสหรัฐอเมริกา
แม้ว่าเจ้าหน้าที่จะปฏิเสธให้ข้อมูลเกี่ยวกับการปฏิบัติการ สื่อรายงานว่า เจ้าหน้าที่ได้ปลอมตัวล่อจับทางอินเทอร์เน็ต และใช้เทคโนโลยีที่ก้าวหน้านำสมัย
มีเจ้าหน้าที่ของ ICE ในกรุงเทพฯ ได้กล่าวว่า หน่วยมักจะได้ข้อมูลจากองค์การนอกภาครัฐในพื้นที่เกี่ยวกับคนต่างชาติในประเทศไทย ที่สงสัยว่ามีส่วนร่วมทารุณเด็กทางเพศ
และบางครั้งก็ได้รับข้อมูลจากเจ้าหน้าที่ในกระบวนการยุติธรรมจากสหรัฐอเมริกาว่า มีคนที่ทำผิดทางเพศกำลังเดินทางเข้ามาในเขต
ในกรณีทั้งสอง เจ้าหน้าที่ของ ICE ในพื้นที่จะทำงานร่วมกับสำนักงานตำรวจแห่งชาติ เพื่อตรวจสอบการเคลื่อนไหวของผู้ต้องสงสัยเมื่ออยู่ในประเทศไทย
ทัวร์เซ็กซ์เด็กในที่ต่าง ๆ > เอเชีย > กัมพูชา

รายงานการค้าบุคคลปี 2553 แสดงว่า การขายเด็กหญิงพรหมจรรย์ยังเป็นปัญหาหนักในประเทศกัมพูชา และมีชายชาวเอเชียและต่างชาติอื่น ๆ ที่เดินทางไปกัมพูชาเพื่อเที่ยวทัวร์เซ็กซ์เด็ก กฎหมายปราบปรามการลักพาตัว การค้า และการฉวยประโยชน์ของมนุษย์ปี 2539 ของกัมพูชา มีมาตราต่อต้านการฉวยประโยชน์การค้าทางเพศจากเด็ก และแม้ว่ากฎหมายจะพุ่งความสนใจไปที่การค้ามนุษย์ แต่ก็ยังมีกฎเกี่ยวกับการค้าประเวณีด้วย อายุที่ยอมให้ร่วมประเวณีได้ในกัมพูชาอยู่ที่ 15 ปี แต่ว่าไม่ได้กำหนดหรือห้ามการค้าประเวณีเด็กเป็นพิเศษ มีการประเมินว่า 1/3 ของโสเภณีในกัมพูชาเป็นเด็ก
ทัวร์เซ็กซ์เด็กในที่ต่าง ๆ > เอเชีย > จีน

รายงานการค้าบุคคลปี 2553 แสดงว่า รัฐบาลจีนไม่ได้ทำการเพียงพอที่จะลดความต้องการของการใช้แรงงานบังคับ กิจกรรมทางเพศเพื่อการค้า และทัวร์เซ็กซ์เด็ก
ทัวร์เซ็กซ์เด็กในที่ต่าง ๆ > เอเชีย > อินโดนีเซีย

รายงานการค้าบุคคลปี 2553 แสดงว่า ทัวร์เซ็กซ์เด็กมีอย่างแพร่หลายทั่วไปในเมืองและในเขตท่องเที่ยวในประเทศอินโดนีเซีย เช่น เกาะบาหลี หมู่เกาะเรียว คือในเร็ว ๆ นี้เกาะต่าง ๆ ในอินโดนีเซียได้กลายเป็นแหล่งทัวร์เซ็กซ์เด็ก และเป็นแหล่งการค้ามนุษย์ทางเพศด้วย ตามกฎหมายอาญาของประเทศ ชาวอินโดนีเซียสามารถต้องโทษฐานผิดกฎหมายป้องกันเด็กหรือกฎหมายอาญา ไม่ว่าจะอยู่ในหรือนอกประเทศ โดยมีกฎหมายป้องกันเด็กที่ 28 เป็นกฎหมายทั่วไปเพื่อป้องกันสิทธิต่าง ๆ ของเด็ก มีบางมาตราที่เฉพาะเจาะจงเกี่ยวกับการปฏิบัติผิดทางเพศต่อเด็ก เช่นมาตราหนึ่งแสดงว่า ผิดกฎหมายที่จะใช้เด็กเพื่อประโยชน์ส่วนตัวหรือประโยชน์ทางการค้า ถ้าไม่ทำตามกฎหมายนี้ บทลงโทษรวมทั้งการจำถึง 10 ปี หรือการปรับเป็นเงิน 200 ล้านรูเปียห์ (531,000 บาทต้นปี 2559)
ทัวร์เซ็กซ์เด็กในที่ต่าง ๆ > เอเชีย > เกาหลีใต้

ชายชาวเกาหลีใต้ได้เป็นต้นเหตุสำคัญของทัวร์เซ็กซ์เด็กในเอเชียเป็นระยะเวลาหนึ่งแล้ว
ในปี 2548 หนังสือพิมพ์ The Korea Times รายงานว่า มีการประชุมเอกสารัตถ์นานาชาติเรื่องกลยุทธ์ในการลดนักท่องเที่ยวเซ็กซ์เด็กชาวเกาหลีที่เดินทางไปยังเอเชียอาคเนย์ เป็นงานประชุมที่มื่ชื่อว่า "สถานะและการป้องกันเซ็กซ์ทัวร์เด็กและเยาวชนในต่างประเทศของชายชาวเกาหลี" ที่กล่าวถึงประเด็นที่ชายชาวเกาหลีเป็นเหตุการค้าประเวณีเด็กทั่วเอเชีย โดยมีกัมพูชาและฟิลิปปินส์เป็นประเทศที่น่าเป็นห่วงที่สุด ผู้ร่วมประชุมกล่าวว่า เชื่อว่า นักท่องเที่ยวชายชาวเกาหลีทารุณเด็กยากจนชาวกัมพูชาโดยฉวยประโยชน์จากสถานการณ์ทางครอบครัวที่ไม่ดี เป็นเด็กผู้ถูกบังคับให้ขายเซ็กซ์เพื่อช่วยครอบครัว ส่วนสำหรับฟิลิปปินส์ รายงานให้ข้อสังเกตว่า "คนเกาหลีเพิ่มขึ้นเรื่อย ๆ ซื้อเซ็กซ์ในประเทศฟิลิปปินส์ โดยบางครั้งทารุณหญิงโสเภณี รัฐบาลฟิลิปปินส์ได้กระตุ้นให้รัฐบาลเกาหลีทำการให้เข้มแข็งในเรื่องชาวเกาหลีจัดหาโสเภณี โดยเฉพาะการซื้อเซ็กซ์จากเด็ก"
รายงานการค้าบุคคลปี 2553 แสดงว่า ชายเกาหลีสร้างความต้องการทางตลาดสำหรับทัวร์เซ็กซ์เด็กในประเทศรอบข้าง รวมทั้งเอเชียอาคเนย์ เขตแปซิฟิกใต้ และมองโกเลีย เทคโนโลยีรวมทั้งอินเทอร์เน็ตช่วยให้เข้าถึงทัวร์เซ็กซ์เด็กได้ง่ายขึ้นสำหรับคนเกาหลี โดยเฉพาะเด็กจากฟิลิปปินส์ ไทย และจีน
สถาบันอาชญาวิทยาเกาหลีพิมพ์งานศึกษาในเดือนมกราคม 2556 ที่แสดงว่า ชายเกาหลีใต้เป็นตลาดหลักของเซ็กซ์ทัวร์เด็กในเอเชียอาคเนย์ คือ "ในบรรดาชาวต่างชาติที่ไปเยี่ยมเอเชียอาคเนย์ คนเกาหลีใต้เป็นกลุ่มหลักที่เพิ่มความต้องการของการค้าประเวณีเด็กทั้งเขต" บทความกล่าวต่อไปอีกว่า "รายงานการค้าบุคคลปี 2551 ของกระทรวงการต่างประเทศสหรัฐพรรณนาเกาหลีใต้ว่าเป็นแหล่งสำคัญของความต้องการทัวร์เซ็กซ์เด็กในเอเชียอาคเนย์และในหมู่เกาะแปซิฟิก" โดยมีหัวหน้าองค์กรต่อต้านการค้ามนุษย์เพื่อเซ็กซ์ในกรุงโซลที่อ้างว่า "ถ้าคุณไปเที่ยวซ่องในเวียดนามหรือกัมพูชาจะเป็นซ่องไหนก็ได้ คุณจะเห็นใบปลิวที่เขียนเป็นภาษาเกาหลี"
ทัวร์เซ็กซ์เด็กในที่ต่าง ๆ > เอเชีย > มองโกเลีย

รายงานการค้าบุคคลปี 2553 รายงานว่านักท่องเที่ยวชาวเกาหลีใต้และญี่ปุ่นใช้บริการทัวร์เซ็กซ์เด็กในประเทศมองโกเลีย จนกระทั่งรัฐบาลมองโกเลียได้ออกกฎหมายใหม่เกี่ยวกับการค้าประเวณีเด็ก คือกฎหมายอาญาห้ามการค้าประเวณีแบบทำเป็นองค์กรสำหรับบุคคลอายุต่ำกว่า 16 ซึ่งเป็นอายุที่ยอมให้ร่วมประเวณีได้ในมองโกเลีย คือไม่ใช่การร่วมเพศกับโสเภณีอายุน้อยเกินไปเท่านั้นที่ผิดกฎหมาย แต่กับเด็กอายุต่ำกว่า 16 ปีทั้งหมดก็ผิดกฎหมายด้วย การไม่ทำตามกฎหมายนี้มีโทษจำขังมากถึง 3 ปี หรือการรับใช้ชุมชนเป็นเวลา 18 เดือน การข่มขืนในมองโกเลียมีโทษจำขัง 2-6 ปี และถ้าทำผิดซ้ำหรือเหยื่อได้รับบาดเจ็บ โทษก็จะหนักขึ้น
ทัวร์เซ็กซ์เด็กในที่ต่าง ๆ > เอเชีย > ฟิลิปปินส์

ทัวร์เซ็กซ์เด็กเป็นปัญหาหนักของประเทศฟิลิปปินส์ รายงานการค้าบุคคลปี 2553 แสดงว่ามีนักท่องเที่ยวจากเอเชียตะวันออกเฉียงเหนือ ออสเตรเลีย ยุโรป และอเมริกาเหนือเพื่อจะมีเซ็กซ์กับเด็ก และด้วยเทคโนโลยีเช่นอินเทอร์เน็ต เด็กบางคนมีความสัมพันธ์แบบไซเบอร์กับชายจากประเทศอื่น ๆ และได้รายได้อาศัยการส่งภาพอนาจารทางเน็ต
ทัวร์เซ็กซ์เด็กในที่ต่าง ๆ > เอเชีย > ไทย

ในประเทศไทย ทั้งองค์กรของรัฐและนอกภาครัฐได้ทำงานร่วมกันเพื่อปิดซ่อง และได้พยายามเพิ่มความตระหนักรู้เกี่ยวกับทัวร์เซ็กซ์เด็กแล้วพยายามระงับมัน ในปี 2551 มีรายงานสูงเป็นประวัติของเด็กและหญิง 27,000 คน ที่ต้องไปหาแพทย์เนื่องจากความบาดเจ็บที่เกิดจากทารุณกรรมทางเพศ เด็กจำนวนมากไม่ได้ลงทะเบียนเกิด ทำให้ง่ายขึ้นที่จะส่งไปค้านอกประเทศ หรือถูกบังคับให้ทำงาน รวมทั้งการค้าเซ็กซ์
ทัวร์เซ็กซ์เด็กในที่ต่าง ๆ > อเมริกาเหนือ > บาร์เบโดส

รัฐบาลบาร์เบโดสได้พยายามทำการเพื่อลดความต้องการของเซ็กซ์เพื่อการค้า แม้ว่าการวิจารณ์ของสังคมเกี่ยวกับปัญหาทัวร์เซ็กซ์ รวมทั้งของเด็ก ก็ยังเพิ่มขึ้นเรื่อย ๆ
ทัวร์เซ็กซ์เด็กในที่ต่าง ๆ > อเมริกาเหนือ > สาธารณรัฐโดมินิกัน

มีรายงานที่แสดงว่าทัวร์เซ็กซ์เด็กเป็นปัญหาที่ยังมีอยู่ในปัจจุบันในสาธารณรัฐโดมินิกัน โดยเฉพาะในเขตท่องเที่ยวชายทะเล โดยมีนักท่องเที่ยวเซ็กซ์เด็กที่มาจากประเทศต่าง ๆ ทั้งปี นอกจากนั้นแล้ว ยังมีรายงานด้วยว่า กฎหมายปัจจุบันไม่สอดคล้องกันและมีจุดบกพร่อง ที่อาจจะทำให้ยากที่จะตีความและประยุกต์ใช้ กฎหมายป้องกันสิทธิของเด็กและวัยรุ่นทำการใช้เด็กและวัยรุ่นในกิจกรรมทางเพศเพื่อการค้าให้เป็นอาชญากรรม แต่ว่ามีรูปแบบการผลิตและการเผยแพร่สื่อลามกบางอย่างเท่านั้นที่จัดว่าเป็นอาชญากรรม และการมีสื่อลามกก็ไม่ผิดกฎหมาย
ทัวร์เซ็กซ์เด็กในที่ต่าง ๆ > อเมริกาเหนือ > คิวบา

รายงานการค้าบุคคลปี 2553 แสดงว่า รัฐบาลคิวบาไม่มีปฏิบัติการเพื่อลดความต้องการของการค้าทางเพศ นอกจากนั้นแล้ว ยังมีรายงานด้วยว่า รัฐบาลไม่ยอมรับว่ามีปัญหาทัวร์เซ็กซ์เด็กแม้ว่าจะได้ห้ามเด็กอายุต่ำกว่า 16 ปีจากไนต์คลับเมื่อไม่นานมานี้ แต่ตามเอกสารของรัฐบาล มีการฝึกบุคคลที่อยู่ในอุตสาหกรรมท่องเที่ยวเพื่อให้ระบุและรายงานบุคคลที่อาจจะเป็นนักท่องเที่ยวเพื่อเซ็กซ์
ทัวร์เซ็กซ์เด็กในที่ต่าง ๆ > อเมริกาเหนือ > เอลซัลวาดอร์

1/3 ของเด็กที่ถูกฉวยประโยชน์ทางเพศอายุระหว่าง 14-17 ปีในประเทศเอลซัลวาดอร์เป็นผู้ชาย อายุมัธยฐานที่เริ่มขายประเวณีของเด็กที่สัมภาษณ์อยู่ที่ 13 ปี และทำงานโดยเฉลี่ย 5 วันต่ออาทิตย์ แต่มีเกือบ 10% ที่แจ้งว่าทำงานทั้งอาทิตย์ เร็ว ๆ นี้ ปัญหาเริ่มร้ายแรงขึ้น เพราะเหตุของการย้ายถิ่นฐาน คือเด็กจะถูกหลอกว่ามีงาน แล้วถูกลักพาตัวและส่งไปในประเทศในอเมริกาเหนือ โดยชาวต่างชาติจากเม็กซิโกหรือจากประเทศเพื่อนบ้าน เหยื่อเด็กชาวเอลซัลวาดอร์โดยมากมาจากเขตชนบทแล้ว ถูกฉวยผลประโยชน์การค้าทางเพศในเมือง
แม้ว่ารัฐบาลเอลซัลวาดอร์จะไม่ทำการในระดับมาตรฐานต่ำสุดเพื่อกำจัดการค้าเด็ก แต่ก็ยังทำการในระดับที่สำคัญ ในช่วงที่ทำรายงาน รัฐบาลได้พยายามบังคับใช้กฎหมายต่อต้านการค้าเด็กโดยตลอด และได้ให้บริการต่าง ๆ กับเด็กที่ถูกค้าทางเพศ และก็ได้พยายามป้องกันการค้าเด็กโดยตลอดด้วย รัฐบาลได้เริ่มหรือธำรงการร่วมมือกับองค์การนอกภาครัฐ (NGO) องค์การนานาชาติ และรัฐบาลต่างประเทศในการต่อต้านการค้าเด็ก ในเดือนพฤษภาคม 2552 รัฐบาลร่วมมือกับ NGO องค์กรหนึ่งทำการรณรงค์มีเป้าหมายโดยเฉพาะเพื่อเพิ่มความตระหนักรู้ถึงปัญหาการฉวยประโยชน์การค้าทางเพศจากเด็ก โดยเข้าถึงเด็กและผู้ใหญ่ได้ประมาณ 4,500 คน รัฐบาลได้ให้ข้อมูลต่อต้านการค้าเด็กในการฝึกหัดทหารก่อนที่จะส่งไปรักษาสันติภาพนอกประเทศ
ทัวร์เซ็กซ์เด็กในที่ต่าง ๆ > อเมริกาเหนือ > จาเมกา

รายงานการค้าบุคคลปี 2553 แสดงว่า ทั้ง NGO และผู้สังเกตการณ์ในพื้นที่กล่าวว่า มีปัญหาทัวร์เซ็กซ์เด็กในเขตท่องเที่ยวของประเทศจาเมกา
ทัวร์เซ็กซ์เด็กในที่ต่าง ๆ > อเมริกาเหนือ > ตรินิแดดและโตเบโก

ตามคำของรัฐบาลตรินิแดดและโตเบโก ไม่มีรายงานและไม่มีการดำเนินคดีเกี่ยวกับทัวร์เซ็กซ์เด็ก
ทัวร์เซ็กซ์เด็กในที่ต่าง ๆ > อเมริกาใต้ > อาร์เจนตินา

กระทรวงการต่างประเทศสหรัฐรายงานว่า ทัวร์เซ็กซ์เด็กเป็นปัญหาอย่างหนึ่งในประเทศอาร์เจนตินา โดยเฉพาะที่ชายแดนและในกรุงบัวโนสไอเรส กฎหมายอาญาของประเทศก็ไม่ได้ห้ามทัวร์เซ็กซ์เด็กไว้โดยเฉพาะ และไม่มีการดำเนินคดีเซ็กซ์กับเด็กในระหว่างปี 2552-2553 แต่ว่าโดยหวังที่จะลดทัวร์เซ็กซ์เด็ก หน่วยงานของรัฐได้ออกกฎหมายบังคับให้ตำรวจปิดซ่องทุกแห่งที่ NGO รายงาน แต่เป็นวิธีที่ไม่ได้ผลเพราะตำรวจมักจะบอกซ่องล่วงหน้าก่อนที่ตำรวจจะเข้าไปดำเนินการจับกุม การมีสื่อลามกอนาจารเด็กโดยจุดมุ่งหมายเพื่อเผยแพร่ และการทำสื่อลามกเด็กเป็นเรื่องผิดกฎหมาย
ทัวร์เซ็กซ์เด็กในที่ต่าง ๆ > อเมริกาใต้ > บราซิล

กระทรวงการต่างประเทศสหรัฐรายงานว่า ทัวร์เซ็กซ์เด็กยังเป็นปัญหาหนักอย่างหนึ่งในประเทศบราซิล โดยเฉพาะเขตท่องเที่ยวในภาคตะวันออกเฉียงเหนือ คนท่องเที่ยวเซ็กซ์เด็กโดยมากมาจากยุโรป และบางพวกมาจากสหรัฐ เจ้าหน้าที่ไม่มีส่วนร่วมโดยตรงกับการดำเนินคดีนักท่องเที่ยวเซ็กซ์ และอนุญาตให้ NGO ดำเนินคดีแทน โดยมีกฎหมายที่พึ่งออกใหม่เมื่อปี 2543 ที่กำหนดว่า "การให้เด็กหรือวัยรุ่น ดังที่กำหนดในมาตรา 2 (คือเด็กมีอายุต่ำกว่า 12 ขวบ วัยรุ่นหระว่าง 12-18) ร่วมในการค้าประเวณีหรือการฉวยประโยชน์ทางเพศมีโทษจำคุก 4-10 ปีและโทษปรับ"
ทัวร์เซ็กซ์เด็กในที่ต่าง ๆ > อเมริกาใต้ > โคลอมเบีย

กฎหมายอาญาของประเทศโคลอมเบียกำหนดห้าม "การจัดหรืออำนวยเซ็กซ์ทัวร์และมีกำหนดโทษจำคุก 3-8 ปี" แต่ยังไม่มีรายงานว่ามีการดำเนินคดีหรือตัดสินความผิดของนักท่องเที่ยวทัวร์เซ็กซ์เด็ก ในปีที่ผ่าน ๆ มา โคลอมเบียได้เพิ่มกำหนดกฎหมายเพื่อควบคุมการค้าเด็ก แต่ว่าก็ยังมีกฎหมายหนึ่งที่รอการพิจารณาเกี่ยวกับเด็กและวัยรุ่น ซึ่งกำหนดสิทธิของเด็กและวัยรุ่นที่ตกเป็นเหยื่อการฉวยประโยชน์การค้าทางเพศ
ทัวร์เซ็กซ์เด็กในที่ต่าง ๆ > อเมริกาใต้ > เอกวาดอร์

ในประเทศเอกวาดอร์ ทัวร์เซ็กซ์เด็กมักจะเกิดในเมือง และในแหล่งท่องเที่ยวเช่นหมู่เกาะกาลาปาโกส
ทัวร์เซ็กซ์เด็กในที่ต่าง ๆ > อเมริกาใต้ > เปรู

ในประเทศเปรู ทัวร์เซ็กซ์เด็กมีแหล่งในเมืองอีกีโตส และ Madre de Dios และการค้าเด็กก็มีรายงานในเขตที่รัฐบาลไม่มีกำลังคุ้มครอง แม้ว่าจะมีแหล่งต่าง ๆ ในประเทศที่เป็นที่นิยมของทัวร์เซ็กซ์เด็ก และกฎหมายของเปรูก็ห้ามการกระทำดังกล่าว แต่ก็ยังไม่มีการตัดสินลงโทษนักท่องเที่ยวทัวร์เซ็กซ์ รัฐบาลได้ฝึกเจ้าหน้าที่ 710 คนและผู้ที่ให้บริการแก่นักท่องเที่ยวเกี่ยวกับทัวร์เซ็กซ์เด็ก ได้รณรงค์ให้ประชาชนรับรู้ในประเด็นปัญหา และได้พยายามติดต่อให้ข้อมูลกับอุตสาหกรรมท่องเที่ยวเรื่องปัญหาทัวร์เซ็กซ์เด็ก จนกระทั่งปี 2553 มีธุรกิจ 60 แห่งทั่วประเทศที่ได้เซ็นหนังสือจรรยาบรรณ
ทัวร์เซ็กซ์เด็กในที่ต่าง ๆ > อเมริกาใต้ > อุรุกวัย

รัฐบาลอุรุกวัยได้พยายามติดต่อให้ข้อมูลกับคนทำงานในโรงแรมและบุคคลอื่น ๆ ในอุตสาหกรรมท่องเที่ยวเพื่อสร้างความตระหนักรู้เกี่ยวกับเซ็กซ์ทัวร์เด็กและการฉวยประโยชน์การค้าทางเพศจากเด็ก ระบบการศึกษาของประเทศให้ข้อมูลเกี่ยวกับการค้ามนุษย์กับเด็กจนกระทั่งถึงมัธยมปลาย
การลงโทษนักท่องเที่ยวเซ็กซ์เด็ก

มีประเทศจำนวนเพิ่มขึ้นเรื่อย ๆ ที่มีกฎหมายโดยเฉพาะในการดำเนินคดีประชาชนของตนถ้ามีการทำผิดทางเพศต่อเด็กในต่างประเทศ แต่รายการต่อไปนี้ไม่ได้รวมทุกประเทศ
การลงโทษนักท่องเที่ยวเซ็กซ์เด็ก > ออสเตรเลีย

ออสเตรเลียเป็นประเทศแรก ๆ ที่มีกฎหมายลงโทษจำคุกแก่ประชาชนและผู้อยู่อาศัยที่มีกิจกรรมทางเพศร่วมกันเด็กนอกประเทศ
เป็นกฎหมายที่บังคับใช้เริ่มตั้งแต่วันที่ 5 กรกฎาคม 2537
ยังเป็นเรื่องผิดกฎหมายด้วยที่จะสนับสนุน ได้ประโยชน์ หรือได้กำไรจากกิจกรรมทุกอย่างที่โปรโหมตกิจกรรมทางเพศร่วมกับเด็ก
โทษจำคุกสูงสุดอยู่ที่ 20 ปี (25 ปีถ้าเด็กมีอายุต่ำกว่า 12 ขวบ และ/หรือเป็นเด็กมีปัญหาพัฒนาการทางจิตใจ) รวมกับโทษปรับที่ 500,000 ดอลลาร์ออสเตรเลียสำหรับบุคคล (ประมาณ 13 ล้านบาท) หรือ 5,000,000 ดอลลาร์สำหรับบริษัท (ประมาณ 130 ล้านบาท)
การลงโทษนักท่องเที่ยวเซ็กซ์เด็ก > แคนาดา

แคนาดามีกฎหมายที่ให้เจ้าหน้าที่สามารถจับและดำเนินคดีคนแคนาดาในประเทศแคนาดา เนื่องจากการทำผิดที่ทำต่างประเทศเกี่ยวกับทัวร์เซ็กซ์เด็ก เช่นการค้าประเวณีเด็ก การฉวยประโยชน์ทางเพศจากเด็ก เช่นการกระทำอนาจาร สื่อลามกอนาจารเด็ก และการร่วมประเวณีกับญาติสนิท
โดยมีบทลงโทษจำคุกถึง 20 ปี
การลงโทษนักท่องเที่ยวเซ็กซ์เด็ก > ฮ่องกง

กฎหมายที่ออกเมื่อเดือนธันวาคม 2546 มีกำหนดความผิดเกี่ยวกับทัวร์เซ็กเด็ก รวมทั้งการทำผิดทางเพศนอกประเทศ 24 อย่าง
ซึ่งทำให้การกระทำต่อเด็กนอกฮ่องกงผิดกฎหมาย ถ้าจำเลยหรือเด็กเกี่ยวข้องกับฮ่องกง
และทำการว่าจ้างเพื่อการกระทำต่อเด็กและการโฆษณาการกระทำเช่นนั้น ให้ผิดกฎหมายด้วย
การลงโทษนักท่องเที่ยวเซ็กซ์เด็ก > เกาหลีใต้

รัฐบาลเกาหลีใต้ยังไม่ได้ทำการใด ๆ เพื่อลงโทษชายเกาหลีใต้ที่ว่าจ้างโสเภณีเด็กในประเทศอื่น แม้ว่า ปัญหาทัวร์เซ็กซ์เด็กกับชายเกาหลีจะเป็นปัญหาที่รู้จักกันดีนอกประเทศ
การลงโทษนักท่องเที่ยวเซ็กซ์เด็ก > สหราชอาณาจักร

กฎหมายปี 2546 ทำให้สามารถดำเนินคดีประชาชนและผู้อยู่อาศัยของสหราชอาณาจักร ที่ทำผิดทางเพศต่อเด็กนอกราชอาณาจักร
และมีกฎหมายอย่างเดียวกันในประเทศสกอตแลนด์ปี 2538 ด้วย
การทำผิดบางอย่างมีโทษจำคุกตลอดชีวิต และคนที่ถูกตัดสินว่าผิดจะต้องลงทะเบียนของผู้ทำผิดทางเพศ
เจ้าหน้าที่ตำรวจของสหราชอาณาจักร ศูนย์การฉวยประโยชน์จากเด็กและการป้องกันออนไลน์ (CEOP) และองค์การตำรวจอาชญากรรมระหว่างประเทศ (Interpol) ต่างตรวจเช็คนักท่องเที่ยวเซ็กซ์เด็กและดำเนินคดีกับบุคคลเหล่านั้น
ในปี 2556 มีประชาชนชาวอังกฤษ 2 คนที่ถูกจำคุกเนื่องด้วยกฎหมายฉบับนี้
การลงโทษนักท่องเที่ยวเซ็กซ์เด็ก > สหรัฐอเมริกา

ภายใต้กฎหมายที่ออกเมื่อปี 2546 เป็นความผิดทางอาญาของรัฐบาลกลางแห่งสหรัฐอเมริกา สำหรับคนอเมริกันหรือคนต่างด้าวที่อาศัยอยู่อย่างถาวร ที่จะมีกิจกรรมทางเพศที่ผิดกฎหมายในต่างประเทศร่วมกับบุคคลผู้มีอายุต่ำกว่า 18 ไม่ว่าจะตั้งใจจะทำเช่นนั้นก่อนที่จะออกเดินทางไปหรือไม่
กิจกรรมทางเพศที่ผิดกฎหมายรวมทั้งที่ทำเพื่อการค้า
ซึ่งหมายถึงมีการให้สิ่งมีค่าแก่บุคคลผู้มีอายุต่ำกว่า 18 ปี
ก่อนกฎหมายฉบับนี้ ผู้ดำเนินคดีต้องพิสูจน์ว่า นักท่องเที่ยวทัวร์เซ็กซ์ไปต่างประเทศตั้งใจที่จะประทุษร้ายเด็ก ซึ่งเป็นเรื่องที่พิสูจน์ได้ยากมาก
แต่กฎหมายนี้ได้เปลี่ยนสถานการณ์เช่นนี้ โดยกำหนดโทษต่อการกระทำแม้จะไม่ได้ตั้งใจตั้งแต่ต้น นอกจากนั้นแล้ว ยังเพิ่มโทษจำคุกทวีคูณจาก 15 ปีเป็น 30 ปี
แหล่งข้อมูลอื่น

Tracking a suspected American pedophile ที่ยูทูบ
ตับ (แก้ความกำกวม)

ตับ สามารถหมายถึง
อวัยวะ
ตับ, อวัยวะประเภทต่อมของระบบทางเดินอาหารของคนและสัตว์ อยู่ในช่องท้อง ทำหน้าที่ทำลายพิษ สร้างน้ำดีและโปรตีนบางชนิด เป็นต้น
ตับอ่อน, อวัยวะประเภทต่อมของระบบทางเดินอาหารของคนและสัตว์ อยู่ในช่องท้อง ทำหน้าที่สร้างและขับน้ำย่อยอาหาร สร้างฮอร์โมน เช่น อินซูลิน
ตับเหล็ก, เรียกว่า ตับ แต่หมายถึง ม้าม (ของหมู)
ภาษา
ลักษณนาม, สำหรับเรียกของที่ผูก ตั้ง หรือวางเรียงกันเป็นแถว เช่น ตับจาก, ตับพลุ, ตับลูกปืน, ปลาย่างตับหนึ่ง
วัฒนธรรม
เพลงตับ หรือ ตับเพลง, เพลงที่นำมารวมขับร้องและบรรเลงติดต่อกัน ซึ่งเป็นเพลงที่อยู่ในอัตราเดียวกันชุดหนึ่งบรรเลงประมาณ 3-10 เพลง เช่น ตับลาวเจริญศรี
เรื่องตับ หรือ ตับเรื่อง, เพลงที่นำมารวมขับร้องและบรรเลงติดต่อกัน มีบทร้องที่เป็นเรื่องเดียวกันและดำเนินไปโดยลำดับ แต่อาจเป็นทำนองเพลงคนละอัตราก็ได้ เช่น ตับนางลอย, ตับนาคบาศ
กินตับ, เพลงของ พงษ์ศักดิ์ พงษ์สุวรรณ, มีท่อนหลักร้องติด ๆ กันว่า "ตับตับตับตับ"
เครื่องใช้
ตับปิ้ง, เครื่องปิดของลับของเด็กหญิง ทำด้วยเงิน ทอง หรือนาก เป็นต้น, กระจับปิ้ง จะปิ้ง จับปิ้ง หรือ ตะปิ้ง ก็เรียก
ดะกิชิเมะรุ

| "抱きしめる"> เพลงโดยโบอา.จากอัลบั้มOUTGROW |
| --- | --- |
ด้านเอ: "抱きしめる"
ด้านบี: "Before you said goodbye to me"
วางจำหน่าย: 23 พฤศจิกายน พ.ศ. 2548
บันทึกเสียง: พ.ศ. 2548
แนวเพลง: เจ-ป็อป
ค่ายเพลง: เอเว็กซ์ แทร็กซ์
ดะกิชิเมะรุ (ญี่ปุ่น: 抱きしめる; โรมาจิ: Dakishimeru) เป็นซิงเกิลภาษาญี่ปุ่นที่ 17 ของโบอาในรูปแบบแม็กซี่ซิงเกิลของ  วางจำหน่ายเมื่อวันที่ 23 พฤศจิกายน พ.ศ. 2548  ซิงเกิลดะกิชิเมะรุเป็นหนึ่งในซิงเกิลที่มียอดขายน้อยที่สุดของโบอา  แต่ก็มียอดขายมากกว่าซิงเกิลที่แล้วอย่างmake a secret  ซึ่งซิงเกิลนี้เปิดสัปดาห์แรกในอันดับที่ 9 ของออริกอนชาร์ต  และมียอดขายรวม 58,436 แผ่น
เพลงดะกิชิเมะรุ เป็นเพลงประกอบรายการ "สปอร์ตอุรุกุสึ" ในช่วงเดือนพฤศจิกายนถึงธันวาคม พ.ศ. 2548  ทางช่องนิปปอนทีวี  และนอกจากนี้ยังเป็นเพลงโฆษณาของ music.jp อีกด้วย
มิวสิกวีดีโอเพลงดะกิชิเมะรุเป็นธีมของไนท์คลับในตอนกลางคืน  โดยมีรถยนต์ Lotus Elise เป็นพาหนะคู่ใจของโบอาในมิวสิกวีดีโอ  ซึ่งคล้ายคลึงกับมิวสิกวีดีโอเพลง Seven ของมิกะ นาคาชิมะ
รายชื่อเพลง

抱きしめる
Before you said goodbye to me
抱きしめる (TV MIX)
Before you said goodbye to me (TV MIX)
การแสดงสด

18 พฤศจิกายน พ.ศ. 2548 - NHK「POP JAM」
21 พฤศจิกายน พ.ศ. 2548 - CX「HEY! HEY! HEY!」
21 พฤศจิกายน พ.ศ. 2548 - YTV/NTV「ベストヒット歌謡祭2005」
25 พฤศจิกายน พ.ศ. 2548 - ANB「MUSIC STATION」
25 พฤศจิกายน พ.ศ. 2548 - NTV「Music Fighter」
27 พฤศจิกายน พ.ศ. 2548 - Melodix
1 ธันวาคม พ.ศ. 2548  - TBS「Utaban」
2 ธันวาคม พ.ศ. 2548  - NTV「Music Fighter」
23 ธันวาคม พ.ศ. 2548 -「Music Station 20th anniversary celebration special pro SUPER LIVE 2005」TV Asahi
31 ธันวาคม พ.ศ. 2548 - 「56th NHK Khohaku」
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 23 พฤศจิกายน 2005 | Oricon Daily Singles Chart | #7 |  |  |  |
| 23 พฤศจิกายน 2005 | Oricon Weekly Singles Chart | #9 | 29,028 | 58,436 | 10 สัปดาห์ |
| 23 พฤศจิกายน 2005 | Oricon Monthly Singles Chart |  |  | 58,436 |  |
| 23 พฤศจิกายน 2005 | Oricon Yearly Singles Chart | #149 |  | 58,436 |  |
ชื่นชุลมุน

| ชื่นชุลมุน |
| --- | --- |

กำกับ: เปี๊ยก โปสเตอร์
เขียนบท: บุญญรักษ์ นิลวงศ์
อำนวยการสร้าง: เกียรติ เอี่ยมพึ่งพร
นักแสดงนำ: ไพโรจน์ สังวริบุตร ลลนา สุลาวัลย์ จีรศักดิ์ อิศรางกูร ณ อยุธยา สมควร กระจ่างศาสตร์ สมจิตต์ ทรัพย์สำรวย จันทรา  นภาพร
ดนตรีประกอบ: ชัยรัตน์ เทียบเทียม
ผู้จัดจำหน่าย: ไฟว์สตาร์โปรดักชั่น
วันฉาย: 21 สิงหาคม พ.ศ. 2521
ประเทศ: ไทย
ภาษา: ไทย
ก่อนหน้านี้: วัยอลวน (2519) รักอุตลุด (2520)
ต่อจากนี้: วัยอลวน 4 : ตั้ม-โอ๋ รีเทิร์น (2548)
ข้อมูลจาก IMDb
ชื่นชุลมุน เป็นภาพยนตร์ภาคที่สามในชุดวัยอลวน ที่กำกับโดย เปี๊ยก โปสเตอร์ หลังจากความสำเร็จของ วัยอลวน (2519) และ รักอุตลุด (2520)
ภาพยนตร์ภาคนี้ไม่ประสบความสำเร็จเท่าที่ควร เนื่องจากกล่าวถึงชีวิตในวัยผู้ใหญ่กว่า 2 ภาคแรก แต่มีเพลงประกอบที่เป็นเพลงฮิต คือเพลง "ยับ" ขับร้องโดย ชัยรัตน์ เทียบเทียม แต่งเนื้อร้องโดย อุดม สัตโกวิท  โดยใช้ทำนองเพลง Puff, the Magic Dragon เพลงดังของวง Peter, Paul and Mary
เรื่องย่อ

ในภาคนี้ ตั้ม เรียนจบและเริ่มทำงานเป็นทนายความ และแต่งงานใช้ชีวิตคู่กับ โอ๋ แล้ว เรื่องราวในภาคนี้กล่าวถึงการใช้ชีวิตคู่ของทั้งสองคน
สมใจซึ่งเป็นคนงานของ ตั้มและโอ๋ ถูกหมาของเสี่ยประชากัดเข้าที่หน้า เสี่ยประชาไม่ยอมชดใช้ค่าเสียหายให้ ตั้มฟ้องร้องเพื่อเรียกค่าเสียหายจากเสี่ย แต่เสี่ยก็มีเลห์กลที่จะหลบหลีกได้ตลอด วันตัดสินคดีตั้มแก้เผ็ดเสี่ยโดยพาเมียน้อยเสี่ยมาที่ศาล เสี่ยจึงยอมชดใช้ให้ ตั้มชนะคดี และนำเงินที่ได้มาให้สมใจไปรักษาตัว
เกร็ดจากภาพยนตร์

ในภาคนี้มีการใช้การ์ตูนแอนิเมชันเปิดเรื่อง เพื่อเล่าเรื่องราวก่อนหน้าปูพื้น ซึ่งเทคนิคนี้ได้นำมาใช้อีกครั้งใน วัยอลวน 4
ชิวะ ไซโต

| ชิวะ ไซโต |
| --- | --- |
斎藤 千和
เกิด:  (1981-03-12) 12 มีนาคม ค.ศ. 1981 (43 ปี) จังหวัดไซตามะ ประเทศญี่ปุ่น
อาชีพ: นักพากย์
องค์การ: ไอแอมเอนเทอร์ไพรส์
ส่วนสูง: 155 ซม.
ชิวะ ไซโต (斎藤 千和, 12 มีนาคม 1981 -) เป็น นักพากย์หญิงชาวญี่ปุ่น สังกัดไอแอมเอนเทอร์ไพรส์ เกิดที่จังหวัดไซตามะ
ผลงานพากย์

ลาสต์ เอ็กไซล์ (ราวี เฮด)
เคโรโระ ขบวนการอ๊บอ๊บป่วนโลก (ฮินาตะ นัตสึมิ)
เดียร์ส อลวนรักจากฟากฟ้า (อิซึมิ เนเนโกะ)
อาเรีย (ไอกะ เอส กรันเชสตา)
โรงเรียนวุ่น ชุลมุนอลเวง (อิซึมิ คาโอริ)
กันดั้มดับเบิลโอ (ลุยส์ ฮาเลวี)
สาวน้อยจอมเวท นาโนฮะ StrikerS (สึบารุ นากาจิมะ)
ซาโยนาระ คุณครูผู้สิ้นหวัง (โอโตนาชิ เมรุ)
โซลอีทเตอร์ (คิม ดีล)
สไตรก์วิตเชส (ฟรันเชสกา ลุกกีนี)
โรซาริโอ้ บวก แวมไพร์ (ชุเซ็ง โคโกอะ)
ปกรณัมของเหล่าภูต (เซ็นโจงาฮาระ ฮิตางิ)
สาวน้อยเวทมนตร์ มาโดกะ (อาเกมิ โฮมุระ)
คุโรโกะ นายจืดพลิกสังเวียนบาส (ไอดะ ริโกะ)
สาวอัจฉริยะไพ่นกกระจอก (โอโฮชิ อาวาอิ)
วัน ๆ ของพวกผมก็งี้แหละ (อิกุชิมะ)
ปฏิบัติการรักจักรกลทะยานฟ้า (ซาราชิกิ ทาเตนาชิ)
คุณซาซามิ @ ไม่พยายามหน่อยเหรอ (ยางามิ ทสึรุงิ)
ชมรมรั่วมหากาฬ! (คาราสึยามะ จิโตเสะ)
ไอดอลสาวชาวไร่ (เบ็กกิ นัตสึมิ)
เฟต/คาไลไลเนอร์ พริสมา อิลิยา (โคลเอ ฟอน ไอนซ์แบร์น)
เบอร์เซิร์ก (ชีร์เก)
รีไรต์ (คัมเบะ โคโตริ)
ข้าก้าวผ่าน 1 ล้านชีวิตเพื่อพิชิตเกมมรณะ (คาฮาเบล)
ไขกุญแจข้ามโลก (คัมเบะ โคโตริ)
จักรพรรดิโกะ-อูดะ

| จักรพรรดิโกะ-อุดะ |
| --- | --- |
พระบรมสาทิสลักษณ์ของจักรพรรดิโกะ-อุดะ
จักรพรรดิแห่งญี่ปุ่น องค์ที่ 91
ครองราชย์   6 มีนาคม พ.ศ. 1817 - 27 พฤศจิกายน พ.ศ. 1830
พิธีขึ้น: 4 พฤษภาคม พ.ศ. 1817
ไดโจไซ: 18 ธันวาคม พ.ศ. 1817
รัชศก: บุนเอ   เคนจิ   โคอัง
ก่อนหน้า: คะเมะยะมะ
ถัดไป: ฟุชิมิ

พระบรมนามาภิไธย: โนะฮิโตะ
พระราชสมภพ: 17 ธันวาคม 1810  พระราชวังหลวงเฮอัง
สวรรคต: 16 กรกฎาคม 1867 วัดไดกะกุจิ
ฝังพระบรมศพ: 19 กรกฎาคม พ.ศ. 1867
สุสานหลวง: Rengebu-ji no Misasagi   (เคียวโตะ)
พิธีฉลองการเจริญวัย: 7 กุมภาพันธ์ พ.ศ. 1820
พระราชบิดา: จักรพรรดิคะเมะยะมะ
พระราชมารดา: ฟุจิวะระ โนะ ซะเนะโกะ
พระชายา: โมะโตะโกะ โฮะริกะวะ   ฟุจิวะระ โนะ ชูชิ
พระราชโอรส-ธิดา: จักรพรรดิโกะ-นิโจ   จักรพรรดิโกะ-ไดโงะ
จักรพรรดิโกะ-อุดะ (ญี่ปุ่น: 後宇多天皇; โรมาจิ: Go-Uda-tenno; 17 ธันวาคม 1810 — 16 กรกฎาคม 1867) จักรพรรดิองค์ที่ 91 แห่ง ราชวงศ์ญี่ปุ่น ครองราชย์ระหว่างปี 1817-1830
พงศาวลี

จักรพรรดิโกะ-อุดะมีพระนามเดิมว่า เจ้าชายโยะฮิโตะ เป็นพระราชโอรสองค์ที่ 2 ของ จักรพรรดิคะเมะยะมะ โดยทรงสืบเชื้อสายจากราชสกุล ไดกะกุจิ
พระสนม : โฮะริกะวะ (มินะโมะโตะ) โทะโมะโกะ
เจ้าชายคุนิฮะรุ (ต่อมาคือ จักรพรรดิโกะ-นิโจ)
พระสนม : อิซึซึจิ (ฟุจิวะระ) ??
เจ้าชายทะกะฮะรุ (ต่อมาคือ จักรพรรดิโกะ-ไดโงะ)
เหตุการณ์ในพระชนม์ชีพของจักรพรรดิโกะ-อุดะ

เจ้าชายโยะฮิโตะทรงได้รับการสถาปนาจาก จักรพรรดิคะเมะยะมะ พระราชบิดาให้ขึ้นเป็นรัชทายาทและผู้สืบราชบัลลังก์เมื่อปี พ.ศ. 1811
ในเดือน 1 ปี บุนเอ ที่ 11 ตรงกับปี พ.ศ. 1817 อันเป็นปีที่ 15 ในรัชกาลจักรพรรดิคะเมะยะมะองค์จักรพรรดิได้ประกาศสละราชบัลลังก์ให้กับเจ้าชายโยะฮิโตะ
เดือน 3 ปี บุนเอ ที่ 11 จักรพรรดิโกะ-อุดะได้ทรงประกอบพระราชพิธีบรมราชาภิเษก
อดีตจักรพรรดิคะเมะยะมะได้กลายเป็น โฮโอ หรือ อดีตจักรพรรดิอันประทับในศาสนา
ในรัชสมัยของพระองค์ต้องพบกับการรุกรานจาก มองโกล ครั้งแรกในปี พ.ศ. 1817 หลังจากทรงครองราชย์ได้ไม่นานและครั้งที่ 2 ในปี พ.ศ. 1824 ทำให้หลังจากนั้นทรงโปรดเกล้าให้สร้างป้อมปราการที่ เมืองฮะกะตะ บน เกาะคิวชู
เดือน 10 ปี บุนเอ ที่ 11 ตรงกับปี พ.ศ. 1818 จักรพรรดิโกะ-อุดะทรงสถาปนาเจ้าชายฮิโระฮิโตะพระราชโอรสของอดีต จักรพรรดิโกะ-ฟุกะกุซะ จากสายราชสกุล จิเมียวอิน ขึ้นเป็นรัชทายาทและผู้สืบราชบัลลังก์ทำให้เกิดความขัดแย้งเรื่องสิทธิการสืบราชบัลลังก์ระหว่างสองราชสกุล
ในปี พ.ศ. 1830 จักรพรรดิโกะ-อุดะทรงถูก รัฐบาลโชกุนคะมะกุระ และ ราชสำนัก บีบบังคับให้สละราชบัลลังก์ให้กับเจ้าชายฮิโระฮิโตะที่รัชทายาท
หลังจากนั้นความขัดแย้งเรื่องสิทธิในการสืบราชบัลลังก์ของสองราชสกุลก็ยังไม่สิ้นสุด
พระราชวงศ์

| ก่อนหน้า |  | จักรพรรดิโกะ-อูดะ |  | ถัดไป |
| --- | --- | --- | --- | --- |
| จักรพรรดิคะเมะยะมะ |  |   จักรพรรดิญี่ปุ่น  (1817-1830) |  | จักรพรรดิฟุชิมิ |
ชือชื่อฉือชือฉื่อ

สิงโตหิน
ชือชื่อฉือชือฉื่อ (จีน: 施氏食獅史; พินอิน: Shī-shì shí shī shǐ) หรือที่รู้จักกันในภาษาอังกฤษว่า Lion-Eating Poet in the Stone Den (แปลว่า กวีผู้กินสิงโตในถ้ำหิน) เป็นตัวอย่างประโยคที่มีชื่อเสียงในภาษาจีน ผู้แต่งคือจ้าว ยฺเหวียนเหริน ประกอบด้วยตัวอักษร 94 ตัว ทุกตัวออกเสียงว่า ชือ แต่มีเสียงวรรณยุกต์แตกต่างกัน
คำอธิบาย

ภาษาจีนมีวรรณยุกต์ การเปลี่ยนเสียงเพียงเล็กน้อยสามารถเปลี่ยนความหมายได้ เมื่อถอดเป็นอักษรโรมัน บทกวีนี้จึงเป็นตัวอย่างการเล่นคำซ้ำ (antanaclasis) ในภาษาจีน บทกวีนี้แสดงให้เห็นถึงความยืดหยุ่นของภาษาจีนในหลายรูปแบบ เช่น คำศัพท์, วากยสัมพันธ์, เครื่องหมายวรรคตอน และโครงสร้างประโยค ซึ่งทำให้เกิดคำอธิบายหลายอย่าง นอกจากนี้ บทกวีนี้เขียนด้วยอักษรจีนคลาสสิก ซึ่งเป็นอักษรที่ไม่ได้ใช้งานนักในชีวิตประจำวัน และมักใช้ในงานเขียนมากกว่าใช้พูด
บทกวีนี้เข้าใจได้ง่ายถ้าเขียนด้วยอักษรจีน เนื่องจากแต่ละตัวอักษรมีความหมายหลักแตกต่างกัน และยังสามารถเข้าใจได้ในสำเนียงต่าง ๆ ของกลุ่มภาษาจีนนอกเหนือจากภาษาจีนกลาง อย่างไรก็ตาม ถ้าเขียนด้วยอักษรโรมันหรือพูดด้วยภาษาจีนกลาง อาจสร้างความสับสนได้